cyanic-selkie/wikianc huggingface dataset:
Φρούριο Μπρέεντονκ
Το 1947 το φρούριο ανακηρύχθηκε εθνικό μνημείο και σήμερα λειτουργεί ως μουσείο.
Pragmatica sanctio του 1830
Η Pragmatica sanctio του 1830 (Pragmática Sanción), ήταν διάταγμα του  βασιλιά Φερδινάνδου Ζ΄ της Ισπανίας, το οποίο δημοσιεύτηκε τον Απρίλιο του 1830, θέτοντας έτσι σε ισχύ το διάταγμα του 1789 διάταγμα του 1789 του Κάρολου Δ΄ της Ισπανίας, με το οποίο άλλαζε ο τρόπος διαδοχής στον ισπανικό θρόνο, επιτρέποντας πλέον και στις κόρες του βασιλιά, να κληρονομούν τον Θρόνο της Ισπανίας.
Το διάταγμα του 1789 είχε αντικαταστήσει το ημι-Σαλικό σύστημα, που είχε καθιερώσει ο Φίλιππος Ε΄ της Ισπανίας με το μεικτό σύστημα διαδοχής, το οποίο προϋπήρχε της μοναρχίας των Βουρβόνων (βλέπε επίσης Καρλισμός).
Αυτό απομάκρυνε τον αδελφό του, ινφάντε Κάρλο, κόμη της Μολίνα, ως τον επόμενο στη σειρά διαδοχής βάσει του Σαλικού νόμου. Οι υποστηρικτές του Κάρλο, μεταξύ των οποίων ήταν ο Φρανθίσκο Καλομάρδε, πίεσαν τον Φερδινάνδο Ζ΄ να καταργήσει την Πραγματική Κύρωση. Μια σοβαρή επίθεση ποδάγρας, ωστόσο, έκανε ανήμπορο τον Φερδινάνδο και, όταν απεβίωσε στις, η Ισαβέλλα Β΄ ανακηρύχθηκε βασίλισσα. Καθώς ήταν ακόμη ανήλικη, το βασίλειο περιήλθε στην αντιβασιλεία της μητέρας της Μαρίας-Χριστίνας πριγκίπισσας των Δύο Σικελιών.
Βιβλιογραφικές αναφορές
Κατηγορία:Σελίδες με πηγές CS1 στα Ισπανικά (es) Κατηγορία:Νομική Κύρωση (Pragmatica sanctio)
Αντιπρόεδρος της Βολιβίας
Ο Αντιπρόεδρος του Πολυεθνικού Κράτους της Βολιβίας (ισπανικά: Vicepresidente del Estado Plurinacional de Bolivia ) ή Αντιπρόεδρος της Βολιβίας είναι η δεύτερη υψηλότερη πολιτική θέση στη Βολιβία. Ο Αντιπρόεδρος αναπληρώνει τον Πρόεδρο αν ο πρόεδρος δεν μπορεί, σε μια δεδομένη στιγμή, να εκπληρώσει τα καθήκοντα του.
Ο πρώτος αντιπρόεδρος της Βολιβίας ήταν ο Χοσέ Ραμόν ντε Λοάιθα, ο οποίος εξελέγη από τον Πρόεδρο Πέδρο Μπλάνκο και την συνέλευση το 1828. Το Σύνταγμα του 1839 αφαίρεσε τη θέση του Αντιπροέδρου, καθιστώντας τον Πρόεδρο της Γερουσίας το δεύτερο υψηλότερο πολιτικό πρόσωπο της χώρας. Ο Ιλαριόν Ντάσα επανέφερε το αξίωμα του αντιπροέδρου με νέο σύνταγμα το 1878, αλλά αντιπρόεδροι εξελέγησαν και πάλι από το 1880 και έπειτα.
Το Σύνταγμα του 1880 περιείχε δύο Αντιπροέδρους. Εξελέγονταν με άμεση, λαϊκή ψήφο όπως και ο πρόεδρος αλλά με διαφορετικές εξουσίες: Ο Πρώτος Αντιπρόεδρος προέδρευε της Γερουσίας και είχε το δικαίωμα αντικατάστασης ή και διαδοχής του προέδρου, ενώ ο Δεύτερος Αντιπρόεδρος είχε μόνο την αρμοδιότητα αντικατάστασης ή διαδοχής του Προέδρου, σε περίπτωση απουσίας, παραίτησης, αδυναμίας εκτέλεσης καθήκοντος ή θανάτου του Πρώτου Αντιπροέδρου. Αυτή η διπλή αντιπροεδρία ήταν σε ισχύ μέχρι το 1921, όταν η Συνδιάσκεψη-Σύμβαση του 1921, που συγκλήθηκε από τον Μπαουτίστα Σααβέδρα, κατάργησε τη διπλή Αντιπροεδρία.
Η αντισυνταγματική κυβέρνηση του Κάρλος Κιντανίγια τροποποίησε το Σύνταγμα καταργώντας τη θέση του Αντιπροέδρου, με απλό διάταγμα, κάνοντας πάλι τον Πρόεδρο της Γερουσίας δεύτερο υψηλότερο πολιτικό πρόσωπο της χώρας. Έτσι ο Ενρίκε Πενιαράνδα είχε εκλεγεί χωρίς Αντιπρόεδρο. Αυτό το σύστημα διατηρήθηκε μέχρι το 1945, όταν το Κογκρέσο όρισε τον Χουλιάν Μοντεγιάνο ως αντιπρόεδρο του Γκουαλμπέρτο Βιγιαροέλ.
Σημειώσεις
Κατηγορία:Πολιτική της Βολιβίας
Κλάουδιο Ροντρίγεθ Φερ
Ο Κλάουδιο Ροντρίγκεθ Φερ (Γαλικία, 1956), είναι συγγραφέας πολυάριθμων ποιητικών έργων (λεκτικών και οπτικών), πεζογραφίας, θεάτρου και δοκιμίου, πολλά εκ των οποίων έχουν βραβευθεί ή αποτελούν αντικείμενο διαφόρων μελετών.
Οι δημιουργίες του χαρακτηρίζονται από το ερωτικό, ανθρωπιστικό και λυτρωτικό πάθος. Είναι διευθυντής της έδρας “Cátedra Valente de Poesía y Estética” του Πανεπιστημίου του Σαντιάγο ντε Κομποστέλα, του πανεπιστημιακού περιοδικού Moenia και των διαπολιτισμικών τετραδίων Unión Libre.
Υπήρξε καθηγητής στα πανεπιστήμια City University of New York, Université Rennes 2 Haute Bretagne, όπου έχει ανακηρυχθεί Επίτιμος Διδάκτορας, Université de Bretagne Sud (Lorient) και Université Paris-Est (Marne-La Vallée).
Δημοσίευσε, έδωσε διαλέξεις και απήγγειλε ποίηση σε πολυάριθμα μέρη σε Ευρώπη, Αμερική και Αφρική και έχει μεταφρασθεί σε πολλές γλώσσες. Είναι πρόεδρος της Εταιρείας Απόδοσης Τιμής στα Θύματα του Φασισμού.
Το βιβλίο του Πύλες απειράριθμες έχει μεταφραστεί στα ελληνικά από την Θεοδώρα Γρηγοριάδου.
Παραπομπές
Κατηγορία:Ισπανοί ποιητές Κατηγορία:Ισπανοί διηγηματογράφοι Κάστρο
Σαλναμές
Ο σαλναμές (τουρκικά: salname), επίσης γνωστός ως νεβσάλ (τουρκικά: nevsal), ήταν η ονομασία των επίσημων κρατικών χρονικών της Οθωμανικής Αυτοκρατορίας κατά τη διάρκεια του 19ου αιώνα. Ο όρος «σαλναμές» αποτελεί σύνθετη λέξη, περσικής προελεύσεως και αποτελούμενη από τα συνθετικά σαλ, το οποίο αποδίδεται ως «έτος», και ναμέ, το οποίο αποδίδεται ως «επιστολή».
Ιστορία
Η έκδοση του πρώτου σαλναμέ χρονολογείται στο 1847. Συνεγράφη από τους Αχμέτ Βεφίκ Πασά, Αχμέντ Τζεβντέτ Πασά και Χαϊρουλάχ. Η συγγραφή του υποστηρίχθηκε σε οικονομικό επίπεδο από τον μέγα βεζίρη Μουσταφά Ρεσίτ Πασά, γνωστό μεταρρυθμιστή.
Είδη
Σημαντικότερος εκ των σαλναμέδων ήταν ο κρατικός σαλναμές. Με σημείο εκκίνησης το 1866, οι τοπικές διοικητικές αρχές των βιλαετίων προχώρησαν στην έκδοση τοπικού χαρακτήρα σαλναμέδων. Παράλληλα, ανάλογες εκδόσεις προήλθαν και από άλλες αρχές, υπαγόμενες στο κράτος ή ανεξάρτητες από αυτό. Οι τοπικού επαρχιακού χαρακτήρα σαλναμέδες φαίνεται να ήταν οι σημαντικότεροι μεταξύ αυτών, καθώς επέτρεπαν στις διοικητικές αρχές να έχουν πλήρη επίγνωση των πόρων και της καταστάσεως της κάθε επαρχίας.
Παραπομπές
Κατηγορία:Κυβέρνηση της Οθωμανικής Αυτοκρατορίας
Türkiye İş Bankası
Το Türkiye İş Bankası (Επιχειρηματική Τράπεζα της Τουρκίας) ή απλά İşbank είναι η μεγαλύτερη τράπεζα της Τουρκίας. Ήταν η πρώτη δημόσια τράπεζα που ίδρυσε η Τουρκική Δημοκρατία. Η İşbank κατατάχθηκε στην 96η θέση σε έρευνα των «1.000 μεγαλύτερων τραπεζών του κόσμου». Στη λίστα Forbes Global 2000 κατετάγει στη θέση 447 για το 2015. Το ακαθάριστο κέρδος της για το 2015 ανήλθε σε 3.023 δισεκατομμύρια τουρκικές λίρες, με κεφαλαιακή επάρκεια 6,8 δισεκατομμύρια δολάρια.
Η Τράπεζα λειτουργεί 1.354 υποκαταστήματα στην εγχώρια αγορά, ένα από τα μεγαλύτερα δίκτυα υποκαταστημάτων στην Τουρκία. Το διεθνές δίκτυο της İşbank αποτελείται από 16 υποκαταστήματα στην κατεχόμενη Κύπρο και από δύο υποκαταστήματα σε Ιράκ, Κόσοβο και Ηνωμένο Βασίλειο. Ένα υπακατάστημα υπάρχει σε Μπαχρέιν, Κάιρο και Σαγκάη. Η θυγατρική της İşbank στη Γερμανία (İşbank GmbH) έχει 13 υποκαταστήματα εκεί και από ένα υποκατάστημα σε Ολλανδία, Γαλλία, Ελβετία και Βουλγαρία. Η αντίστοιχη θυγατρική της İşbank στη Ρωσία (JSC İşbank) διαθέτει 11 υποκαταστήματα. Υπάρχει, επίσης, θυγατρική στη Γεωργία (JSC İşbank Georgia) με υποκαταστήματα σε Τιφλίδα και το Μπατούμι.
Οικονομικές δραστηριότητες
Το κρατικό συνταξιοδοτικό ταμείο έχει μεσολαβήσει στην προσφορά μετοχών στους εργαζομένους και τους συνταξιούχους προς την εταιρεία. Το Δεκέμβριο του 2006 το 41,5% των μετοχών της Isbank κατεχόταν από το ιδιωτικό ταμείο συντάξεων της Isbank, το 28,1% ήταν μετοχές του Μουσταφάλ Κεμάλ, που εκπροσωπείται από το Ρεπουμπλικανικό Λαϊκό Κόμμα και το 30,4% ήταν ελεύθερες μετοχές. Τον Μάιο του 1998 το 12,3% των συνολικών μετοχών της τράπεζας, που κατείχε προηγουμένως το τουρκικό υπουργείο οικονομικών, πουλήθηκαν σε εγχώριους και διεθνείς επενδυτές μέσω δημόσιας διαδικασίας.
Σήμερα οι μετοχές είναι εισηγμένες στο Χρηματιστήριο Αξιών της Κωνσταντινούπολης και στο Χρηματιστήριο του Λονδίνου. Η χρηματιστηριακή κεφαλαιοποίηση της τράπεζας, η οποία υπολογίστηκε σε 17.971.848 χιλιάδες τουρκικές λίρες κατά το τέλος Δεκεμβρίου του 2006, είναι η δεύτερη μεταξύ των ιδιωτικών εταιρειών της Τουρκίας. Στις 29 Δεκεμβρίου 2006, η αγοραία αξία της İşBank αντιπροσώπευε το 7,81% της αγοραίας αξίας του Χρηματιστηρίου της Κωνσταντινούπολης, όπου ήταν εισηγμένες 316 εταιρείες με αγοραία αξία 230.037.678 χιλιάδων τουρκικών λιρών.
Πηγές
Τ Κατηγορία:Δημόσιες τράπεζες
Αντόνιο Ταγιάνι
Ο Αντόνιο Ταγιάνι (Antonio Tajani, 4 Αυγούστου 1953) είναι Ιταλός πολιτικός, ο οποίος από τον Ιανουάριο του 2017 έως τον Ιούλιο του 2019, διετέλεσε πρόεδρος του Ευρωπαϊκού Κοινοβουλίου. Από τον Οκτώβριο του 2022 υπηρετεί ως αναπληρωτής πρωθυπουργός της Ιταλίας, παράλληλα και ως υπουργός Εξωτερικών στην κυβέρνηση συνεργασίας της Τζόρτζια Μελόνι. Μετά τον θάνατο του Σίλβιο Μπερλουσκόνι ανακυρήχθηκε τον Ιούλιο του 2023 ως ο διάδοχος του στην ηγεσία του κόμματος Φόρτσα Ιτάλια.
Στο παρελθόν, είχε διατελέσει ένας από τους δεκατέσσερις αντιπροέδρους του Ευρωπαϊκού Κοινοβουλίου από το 2014 έως το 2016, Επίτροπος Βιομηχανίας και Επιχειρηματικότητας από το 2010 έως το 2014 και Επίτροπος Μεταφορών από το 2008 έως το 2010. Είναι ευρωβουλευτής από το 2014 και προηγουμένως ήταν από το 1994 έως το 2008.
Κατά την πορεία προς τις Ιταλικές Εκλογές του 2018, ανακοίνωσε μέσω του λογαριασμού του στο Twitter ότι θα είναι διαθέσιμος "να υπηρετήσει την Ιταλία", εξ ονόματος της Forza Italia, αλλά ότι "όλες οι περαιτέρω αποφάσεις θα ληφθούν τώρα από τους συμπολίτες μας και τον Πρόεδρο της Δημοκρατίας".
Παραπομπές
Κατηγορία:Πρόεδροι του Ευρωπαϊκού Κοινοβουλίου Κατηγορία:Ευρωβουλευτές της Ιταλίας Κατηγορία:Αντιπρόεδροι του Ευρωπαϊκού Κοινοβουλίου
Τέμενος Αγιάσμα
Το τζαμί Αγιάσμα (Ayazma Camii ) είναι τζαμί στη γειτονιά Ουσκουντάρ στην Κωνσταντινούπολη της Τουρκίας. Βρίσκεται στην πλαγιά ενός λόφου με θέα στο Βόσπορο. Έγινε κατ' εντολήν του Οθωμαν ού Σουλτάνου Μουσταφά Γ' και χτίστηκε μεταξύ 1757 και 1761. Είναι ένα παράδειγμα του οθωμανικού μπαρόκ στυλ, που επικρατούσε τον 18ο αιώνα.
Ιστορικό υπόβαθρο
Ο Σουλτάνος Μουσταφά Γ' (ρ. 1757–1774), διάδοχος του Οσμάν Β' και γιος του Αχμέτ Γ', συμμετείχε σε πολλές οικοδομικές δραστηριότητες κατά τη μακρόχρονη βασιλεία του, που διαιώνισε το οθωμανικό μπαρόκ στυλ, που εισήχθη υπό τον Μαχμούτ Α'. Το τζαμί Αγιάσμα ήταν το πρώτο του ίδρυμα και χτίστηκε προς τιμήν της μητέρας του, Εμινέ Μιχρισάχ Σουλτάνα. Η κατασκευή ξεκίνησε το 1757-1758 και ολοκληρώθηκε το 1760-1761. Η ταυτότητα του αρχιτέκτονα δεν έχει επιβεβαιωθεί, αλλά η τρέχουσα επιστημονική γνώμη θεωρεί ότι ήταν ο Μεχμέτ Ταχίρ, ο οποίος ήταν στη συνέχεια ο κύριος αυτοκρατορικός αρχιτέκτονας από το 1761 έως το 1784. Ο Μουσταφά Γ΄ αργότερα προώθησε την κατασκευή του Τζαμιού Λάλελι ενός μεγαλυτέρου αυτοκρατορικού συγκρότηματος τζαμιών στην περιοχή Φατίχ της Κωνσταντινούπολης. Τον Αύγουστο του 2022 το τζαμί Αγιάσμα άνοιξε ξανά για προσευχή μετά από μακρά αποκατάσταση.
Αρχιτεκτονική
Ως προς τη μορφή, το τζαμί Αγιάσμα είναι ουσιαστικά μια μικρότερη εκδοχή του τζαμιού Νουρουοσμανιγιέ, σηματοδοτώντας τη σημασία του Νουρουοσμανιγιέ ως νέου μοντέλου, που πρέπει να μιμηθούν οι Οθωμανοί αρχιτέκτονες. Η κύρια κατασκευή είναι μια αίθουσα προσευχής με μονό τρούλο, που πλαισιώνεται εξωτερικά από έναν μιναρέ. Το τζαμί είναι πλούσια διακοσμημένο με μπαρόκ σκαλιστή πέτρα, ειδικά στο μιχράμπ και στο μινμπάρ. Ενώ το τζαμί είναι μικρότερο από το Νουρουοσμανιγιέ, είναι σχετικά ψηλό για τις αναλογίες του, ενισχύοντας την αίσθηση του ύψους του. Αυτή η τάση προς το ύψος επιδιώχθηκε σε μεταγενέστερα τζαμιά όπως το Τζαμί Νουσρετίγιε. Το τζαμί Αγιάσμα διαφέρει από άλλα κυρίως στη μοναδική διάταξη της μπροστινής του πρόσοψης, η οποία αποτελείται από μια πεντάτοξη στοά στην οποία επιτυγχάνεται μια φαρδιά ημικυκλική σκάλα. Αυτή η διάταξη είναι παρόμοια με ένα πολύ μικρότερο σύγχρονο τζαμί που χτίστηκε στο Αϊδίνι το 1756, το Τζαμί Τζιχανόγλου.
Μια λεπτομέρεια του τζαμιού Αγιάσμα, που αντανακλά μια δημοφιλή τάση τον 18ο αιώνα είναι η παρουσία πολλών μικρών πέτρινων σπιτιών πουλιών σκαλισμένα στο εξωτερικό. Τέτοια σπιτάκια πουλιών είχαν εμφανιστεί τον προηγούμενο αιώνα, αλλά στην περίοδο του μπαρόκ έγιναν πιο περίτεχνα και ήταν συνήθως προσκολλημένα στο εξωτερικό τόσο των θρησκευτικών όσο και των αστικών κτηρίων.
Βιβλιογραφία
Κατηγορία:Κτίρια και κατασκευές της Οθωμανικής Αυτοκρατορίας Κατηγορία:Τζαμιά στην Τουρκία Κατηγορία:Οθωμανικά τζαμιά στην Κωνσταντινούπολη Κατηγορία:Ουσκουντάρ
Mario Kart 64
Οι αλλαγές από το αρχικό περιλαμβάνουν τη μετάβαση πολυγωνικά πραγματικά 3D γραφικά υπολογιστή για το σχεδιασμό των κουρσών και την υποστήριξη τεσσάρων παικτών. Οι παίκτες ελέγχουν χαρακτήρες της σειράς Mario, που αγωνίζονται γύρω από μια ποικιλία κουρσών με αντικείμενα που βοηθούν τον παίκτη. Η μετάβαση σε τρισδιάστατα γραφικά επέτρεψε επίσης δυνατότητες για πίστες, που δεν ήταν διαθέσιμες με τα γραφικά Mode 7 του αρχικού παιχνιδιού, όπως οι αλλαγές στην ανύψωση, γέφυρες, τοίχους και λάκκους. Ωστόσο, οι χαρακτήρες και τα αντικείμενα παραμένουν ως δισδιάστατα sprites.
Gameplay
Το Mario Kart 64 είναι βιντεοπαιχνίδι αγώνων όπου ο παίκτης ελέγχει έναν από οχτώ χαρακτήρες της σειράς Mario που αγωνίζονται σε karts σε διάφορες κούρσες. Κατά τη διάρκεια ενός αγώνα, οι παίκτες μπορούν να λάβουν τυχαία αντικείμενα από ειδικά κουτιά σε διαφορετικές περιοχές της κούρσας που μπορούν να βοηθήσουν τους παίκτες να προσπεράσουν αντίπαλους. Για παράδειγμα, τα κοχύλια και οι μπανάνες επιτρέπουν στον παίκτη να επιτεθεί στους αντιπάλους του και να τους επιβραδύνει, ενώ τα μανιτάρια χορηγούν στον παίκτη μια προσωρινή ώθηση στην ταχύτητα.
Το Mario Kart 64 περιέχει 16 κούρσες αγώνα και 4 κούρσες μάχης. Περιέχει επίσης 8 χαρακτήρες, με τους Mario, Luigi, Princess Peach, Toad, Yoshi και Bowser από το Super Mario Kart και τους Wario και Donkey Kong να εμφανίζονται για πρώτη φορά στη σειρά.
Είδη παιχνιδιού
Το παιχνίδι χωρίζεται σε 4 είδη: Grand Prix, Time Trial, Versus και Battle. Το Grand Prix υποστηρίζει και έναν παίκτη και πολλαπλούς παίκτες, ενώ άλλα είδη υποστηρίζουν είτε μόνο έναν παίκτη είτε πολλαπλούς παίκτες.
Time Trial
Ο στόχος σε αυτή τη λειτουργία είναι να ολοκληρώσει ο παίκτης έναν αγώνα τριών γύρων για την επιλεγμένη κούρσα στο συντομότερο δυνατό συνολικό χρόνο χωρίς αντίπαλους ή κουτιά με αντικείμενα. Ο παίκτης αρχίζει πάντα κάθε αγώνα με τρία μανιτάρια που τον επιταχύνουν. Για κάθε δεδομένη κούρσα οι πέντε μικρότερες συνολικές φορές αποθηκεύονται μαζί με το μικρότερο ενιαίο χρόνο γύρου του κάθε αγώνα. Ο παίκτης μπορεί να επιλέξει να αγωνιστεί ενάντια σε έναν χαρακτήρα-φάντασμα που μιμείται την κίνηση του παίκτη από έναν προηγούμενο αγώνα. Τα ghost data για έως και δύο διαφορετικές κούρσες μπορούν να αποθηκευτούν μόνιμα σε ένα Controller Pak. Ωστόσο, η Virtual Console έκδοση του παιχνιδιού για το Wii δεν είναι συμβατή με τη συσκευή, και έτσι είναι αδύνατο να αποθηκευτούν τα ghost data.
Versus
Δύο έως τέσσερις παίκτες ανταγωνίζονται σε ενιαίους αγώνες σε κάθε διαδρομή χωρίς παίκτες του υπολογιστή. Με δύο παίκτες, ο συνολικός αριθμός των νικών για κάθε παίκτη παρακολουθείται, και σε αγώνες τριών ή τεσσάρων παικτών, ο αριθμός νικών της 1ης, 2ης και 3ης θέσης παρακολουθείται για κάθε δρομέα.
Battle
Αυτή η λειτουργία υποστηρίζει δύο έως τέσσερις παίκτες και έχει έναν στόχο last man standing όπου οι παίκτες επιτίθενται ο ένας στον άλλο με αντικείμενα μέσα σε ένα από τέσσερις επιλεγόμενες κούρσες αρένα. Οι παίκτες αρχίζουν έναν αγώνα με τρία μπαλόνια που συνδέονται σε καθένα από τα karts τους. Ο παίκτης θα χάσει ένα μπαλόνι κάθε φορά που ο χαρακτήρας δέχεται ζημιά έχοντας έρθει σε επαφή με ένα αντικείμενο των άλλων παικτών, και αποβάλλεται από το παιχνίδι αφού χάσει όλα τα μπαλόνια. Ο αγώνας τελειώνει όταν ένας παίκτης παραμένει, ο οποίος στη συνέχεια ανακηρύσσεται νικητής. Σε τριών ή τεσσάρων παικτών αγώνες, οι χαρακτήρες των δύο πρώτων παικτών που θα χάσουν όλα τα μπαλόνια τους θα μετατραπούν σε ένα "Mini Bomb Karts", και χάνουν την ικανότητα να κερδίσουν τον αγώνα. Το Mini Bomb Kart εξακολουθεί να είναι ευέλικτο από τον παίκτη και μπορεί να συγκρουστεί και να προκαλέσει ζημιά σε ένα άλλο παίκτη μόνο μία φορά, μετά του οποίου δεν μπορεί πλέον να συμμετάσχει.
Υποδοχή
Το Mario Kart 64 έλαβε γενικά θετικές κριτικές. Η IGN δήλωσε ότι "αν και η λειτουργία single-player mode είναι ένα μέρος ενός βήματος πίσω από το πρωτότυπο του Super Nintendo, το Mario Kart 64 εξακολουθεί να προσφέρει μια από τις καλύτερες εμπειρίες πολλαπλών παικτών που υπάρχουν στο Nintendo 64." Το GameSpot επέμεινε ότι αν και τα γραφικά και ο ήχος του παιχνιδιού είναι εντυπωσιακά, το gameplay είναι πολύ εύκολο. Στην έκδοση Virtual Console, ο κριτικός επέκρινε την έλλειψη του ghost-saving, ήχο και γραφικά λέγοντας ότι το τελευταίο είχε "κακή ηλικία". Το παιχνίδι τοποθετείται στη 17η θέση στα 100 σπουδαιότερα παιχνίδια της Nintendo όλων των εποχών από την Official Nintendo Magazine.
Το Mario Kart 64 πούλησε περίπου 5.5 εκατομμύρια αντίτυπα στις Ηνωμένες Πολιτείες και 2.24 στην Ιαπωνία. Το Game Informer ανέφερε τον Ιούνιο του 2014 ότι το παιχνίδι είχε πουλήσει 9.870.000 αντίτυπα σε όλο τον κόσμο, καθιστώντας το ως το δεύτερο παιχνίδι του Nintendo 64 με τις περισσότερες πωλήσεις.
Εξωτερικοί σύνδεσμοι
Κατηγορία:Βιντεοπαιχνίδια του 1996 Κατηγορία:Βιντεοπαιχνίδια του Nintendo 64 Κατηγορία:Βιντεοπαιχνίδια του iQue Κατηγορία:Βιντεοπαιχνίδια του Virtual Console Κατηγορία:Mario Kart Κατηγορία:Βιντεοπαιχνίδια της Nintendo EAD Κατηγορία:Βιντεοπαιχνίδια ανεπτυγμένα στην Ιαπωνία
Ανδρέας Θεμιστοκλέους
Ο Ανδρέας Θεμιστοκλέους (Πάχνα Λεμεσού, 15 Απριλίου 1962) είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ τις περιόδους 2006-2011 και 2013-2016. Τον Μάιο 2021 εκλέχθηκε ξανά βουλευτής με το ΕΛΑΜ, το οποίο τον διέγραψε από την κοινοβουλευτική του ομάδα τον Οκτώβριο του ίδιου έτους. Συνεχίζει ως ανεξάρτητος βουλευτής.
Βιογραφικά στοιχεία
Ο Ανδρέας Θεμιστοκλέους γεννήθηκε στην Πάχνα στις 15 Απριλίου 1962. Ομιλεί, πέρα από την ελληνική, την αγγλική γλώσσα. Σπούδασε μαθηματικά στο Εθνικό και Καποδιστριακό Πανεπιστήμιο Αθηνών. Εργάζεται ως καθηγητής μαθηματικών.
Είναι νυμφευμένος με τη Γεωργία Αριστείδου Παλούζα και έχει μία κόρη.
Πολιτική διαδρομή
Αποτελεί ένα από τα ιδρυτικά μέλη της Νεολαίας του Δημοκρατικού Συναγερμού (ΝΕΔΗΣΥ). Την περίοδο 1988-1993 διετέλεσε Επαρχιακός Ταμίας και Οργανωτικός Γραμματέας της ΝΕΔΗΣΥ Λεμεσού. Την περίοδο 1993-1998 διετέλεσε Επαρχιακός Γραμματέας της ΝΕΔΗΣΥ Λεμεσού. Την περίοδο 1999-2006 ήταν Επαρχιακός Γραμματέας του ΔΗΣΥ Λεμεσού. Την περίοδο 2008-2001 ήταν Επίτροπος Θεσμών και Διαφάνειας του ΔΗΣΥ. Επιπλέον, διετέλεσε μέλος της Πολιτικής Επιτροπής και του Πολιτικού Γραφείου του ΔΗΣΥ.
Στις βουλευτικές εκλογές του 2006 εκλέχτηκε για πρώτη φορά βουλευτής στην Εκλογική Περιφέρεια Λεμεσού με τον ΔΗΣΥ για την Θ΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2011 αλλά δεν εκλέχτηκε. Ωστόσο, λόγω της εκλογής του βουλευτή Εκλογικής Περιφέρειας Λεμεσού του ΔΗΣΥ, Νίκου Αναστασιάδη, στην προεδρία της Κυπριακής Δημοκρατίας στις προεδρικές εκλογές του 2013, τη θέση του στη βουλή πήρε στις 7 Μαρτίου 2013 ο Ανδρέας Θεμιστοκλέους ως πρώτος επιλαχών, για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.
Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Παιδείας και Πολιτισμού και μέλος της Κοινοβουλευτικής Επιτροπής Άμυνας και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως.
Τον Ιανουάριο του 2021 ανακοινώθηκε ότι θα διεκδικήσει εκλογή στις βουλευτικές εκλογές του 2021 με το ΕΛΑΜ ως αριστίνδην υποψήφιος. Εκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο. Τον Οκτώβριο του 2021 το ΕΛΑΜ ανακοίνωσε τον τερματισμό της συνεργασίας του με τον Ανδρέα Θεμιστοκλέους.
Πηγές
Κατηγορία:Βουλευτές εκλεγμένοι με τον Δημοκρατικό Συναγερμό Κατηγορία:Βουλευτές εκλεγμένοι με το Εθνικό Λαϊκό Μέτωπο Κατηγορία:Βουλευτές Λεμεσού Κατηγορία:Κύπριοι εκπαιδευτικοί Κατηγορία:Βουλευτές Θ΄ Κοινοβουλευτικής Περιόδου (Κύπρος) Κατηγορία:Βουλευτές Ι΄ Κοινοβουλευτικής Περιόδου (Κύπρος) Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Ιωακείμ Ευθυβούλης
Ο Ιωακείμ Ευθυβούλης (Aρναβούτκιοϊ, 1855 - Κορδελιό Σμύρνης, 1920) ήταν Έλληνας ιεράρχης του Οικουμενικού Πατριαρχείου.
Βιογραφία
Γεννήθηκε τον Φεβρουάριο του 1855 στο Μέγα Ρεύμα (τουρκ: Arnavutköy) του Βοσπόρου κοντά στην Κωνσταντινούπολη και το όνομά του ήταν Αλέξανδρος. Ήταν γιος του καταγόμενου από τη Χίο, Κωνσταντίνου Ευθυβούλη ή Καβίρη που διετέλεσε καθηγητής μαθηματικών και φιλοσοφίας στη Μεγάλη του Γένους Σχολή και της Αικατερίνης Πετροπούλου, κόρης του μεγάλου λογοθέτη Αλέξανδρου Πετρόπουλου.
Ως γιος λόγιου, ο Ευθυβούλης πραγματοποίησε σημαντικές σπουδές: αρχικά φοίτησε στη σχολή του Αγιοταφικού Μετοχίου του Φαναρίου και στη συνέχεια στη Μεγάλη του Γένους Σχολή που έδρευε στην ίδια περιοχή. Ακολούθησε τετραετής φοίτηση στη Θεολογική Σχολή της Χάλκης, ενώ αργότερα μετέβη για περαιτέρω θεολογικές σπουδές σε πανεπιστήμια της Γερμανίας και της Ρωσίας. Ενδιάμεσα, στις 25 Δεκεμβρίου του 1877 χειροτονήθηκε διάκονος λαμβάνοντας το όνομα Ιωακείμ. Μεταξύ άλλων γνώριζε εκτός από ελληνικά και τούρκικα, τη γαλλική, τη γερμανική και τη ρωσική γλώσσα.
Επέστρεψε στην Κωνσταντινούπολη το 1883 λαμβάνοντας τη θέση του Μεγάλου Πρωτοσύγκελου του Πατριαρχείου και στις 29 Δεκεμβρίου του επόμενου έτους χειροτονήθηκε, έπειτα από εισήγηση του Γρηγορίου Μαρασλή, μητροπολίτης Φιλιππουπόλεως. Κατά τη διάρκεια της ποιμαντορίας του στην Φιλιππούπολη διακρίθηκε για τη συμβολή του στον τομέα της παιδείας. Συγκεκριμένα προέβη στην ίδρυση αρκετών ελληνικών σχολείων έχοντας την αμέριστη συμπαράσταση επιφανών μελών της ελληνικής κοινότητας της πόλης όπως ο Μαρασλής και ο Σκαρλάτος Κωνσταντινίδης.
Στις 17 Δεκεμβρίου του 1889 εξελέγη μητροπολίτης Χαλκηδόνος και το 1897 μητροπολίτης Εφέσου, θέση στην οποία διατηρήθηκε ως τον θάνατό του, τον Ιανουάριο του 1920. Κατά τη διάρκεια της θητείας του, ο Ιωακείμ μετέφερε οριστικά την έδρα της μητρόπολης στο Κορδελιό - που μέχρι τότε λειτουργούσε ως ανεπίσημη έδρα - με σκοπό την καλύτερη εξυπηρέτηση των εκκλησιαστικών και κοινοτικών αναγκών της περιφέρειάς του και μερίμνησε για την ανάπτυξη της ελληνικής παιδείας. Αργότερα ήρθε σε αντιπαράθεση με την ελληνική κοινότητα στο Αϊβαλί εξαιτίας του ζητήματος των επαρχιακών συμβουλίων με επακόλουθο τη δημιουργία της μητρόπολης Κυδωνιών. Κατά τη διάρκεια της περιόδου από το 1914 και μετά, υπήρξε ένθερμος υποστηρικτής των ελληνικών στρατευμάτων (Μικρασιατική εκστρατεία), αλλά και της ανάγκης προστασίας των ελληνικών πληθυσμών της Μικράς Ασίας.
Απεβίωσε τον Ιανουάριο του 1920 στο Κορδελιό όπου και κηδεύτηκε. Η μνήμη του τιμάται από τους Μικρασιάτες με οδούς. Διάδοχός του στον μητροπολιτικό θρόνο ήταν ο μητροπολίτης Φιλαδελφείας Χρυσόστομος Χατζησταύρου.
Παραπομπές
Κατηγορία:Μητροπολίτες Εφέσου Κατηγορία:Μητροπολίτες Φιλιππουπόλεως Κατηγορία:Μητροπολίτες Χαλκηδόνος Κατηγορία:Απόφοιτοι Θεολογικής Σχολής Χάλκης
Λουκία Πάππου
Η Λουκία Πάππου (1908 - 1973) ήταν η πρώτη ελληνίδα οδηγός αγώνων.
Βιογραφικά στοιχεία
Ήταν κόρη του Νικόλαου Πάππου και της Μαρίκας Ράλλη. Από την πλευρά της μητέρας της καταγόταν από την παλαιά φαναριώτικη οικογένεια Ράλλη και ήταν εγγονή του πρωθυπουργού Δημητρίου Ράλλη. Αδελφή της ήταν η Ίνα Πάππου, σύζυγος του αρχιτέκτονα Περικλή Σακελλάριου.
Ήδη από το 1924 και 1925 συμμετείχε με την Bugatti της σε εκδηλώσεις που διοργάνωνε η ΕΛΠΑ ενώ το 1926 συμμετείχε στον πρώτο αγώνα αυτοκινήτων στην Ελλάδα κατακτώντας την πρώτη θέση.
Υπήρξε διαχειρίστρια της ομώνυμης στοάς στο κέντρο της Αθήνας.
Τζούλια Μικελίνι
Βιογραφία
Η Μικελίνι γεννήθηκε στην Ρώμη το 1985. Έκανε το ντεμπούτο της σε ηλικία 17 ετών το 2002 στην τρίτη σεζόν της τηλεοπτικής αστυνομικής σειράς «Distretto di Polizia», η οποία μεταδόθηκε από το Canale 5 της Mediaset. Στον κινηματογράφο έκανε ντεμπούτο με την ταινία "Ricordati di me", σε σκηνοθεσία Γκάμπριελ Μουκίνο.
Η Μικελίνι, ωστόσο, είναι πιο αξιοσημείωτη στο ιταλικό κοινό για το ρόλο του αφεντικού της μαφίας "Ρόζυ Αμπάτε" στη σειρά "Squadra antimafia - Palermo oggi", που προβάλονταν από το 2009 έως  το 2016, όπου συμμετείχε ως πρωταγωνιστρία σχεδόν σε όλες τις σεζόν.
Εξωτερικοί σύνδεσμοι
Κατηγορία:Ιταλίδες ηθοποιοί κινηματογράφου
Math.h
Αυτό το αρχείο κεφαλίδα περιέχει συναρτήσεις και σταθερές μαθηματικής φύσεως.
Συναρτήσεις
Όλες οι παρακάτω συναρτήσεις μπορούν να παραγάγουν EDOM και ERANGE λάθη, αν και υπό ποιες συνθήκες θα το κάνουν εξαρτάται από την υλοποίηση. Όλες επιστρέφουν double, τα x και y είναι double και το n είναι int.
Βραβεία Πιμπάντι
Τα Βραβεία Τζώρτζ Φόστερ Πιμπάντι (Αγγλικά: George Foster Peabody Awards), ή απλούστερα Βραβεία Πιμπάντι (Aγγλικά: Peabody Awards), είναι βραβεία που αναγνωρίζουν τη δημόσια υπηρεσία των αμερικανικών ραδιοφωνικών και τηλεοπτικών σταθμών, των διαδικτυακών μέσων, καθώς και των οργανισμών και ατόμων που εργάζονται σ' αυτό τον τομέα.
Κάθε έτος βραβεύονται 25-35 άτομα ανάμεσα σε 1.000 υποψηφιότητες. Καθώς γίνονται δεκτές αιτήσεις από ένα μεγάλο εύρος πηγών και υφών, οι επιτροπές επιδιώκουν την «Αριστεία Μέσω Δικών τους Όρων». Κάθε υποψηφιότητα αξιολογείται για την επίτευξη των προτύπων που θέτει στα δικά της πλαίσια. Οι υποψηφιότητες γίνονται δεκτές αφού καταχωρηθεί το ποσό των 350 δολαρίων (225 δολαρίων για ραδιόφωνα).
Ιστορία
Το 1938, ο Εθνικός Σύνδεσμος Εκφωνητών (ΗΠΑ) οργάνωσε μια επιτροπή για να αναγνωρίσει αξιόλογα επιτεύγματα στον τομέα μετάδοσεων ραδιοφώνου. Ο Λάμπντιν Κάι, μέλος της επιτροπής, Δημόσιος Διευθυντής της WSB στην Ατλάντα (Τζώρτζια) έδωσε στο βραβείο το όνομα του επιχειρηματία και φιλανθρώπου Τζώρτζ Φόστερ Πίμπτοντι, ο οποίος είχε χρηματοδοτήσει τη χορήγηση των βραβείων. Η Λέσι Σμίθγκαλ, πρώην υπάλληλος της WSB, οργάνωσε τη συνάντηση του Λάμπντιν με τον Τζών Ε. Ντριούβρι, του Κολλεγίου Δημοσιογραφίας και Μαζικής Επικοινωνίας «Χένρι Β. Γκράντι» του Πανεπιστημίου της Τζώρτζια. Από τότε, τα βραβεία - τα οποία είχαν εγκαθιδρυθεί το 1940 - δίδονται στις αίθουσες του Κολλεγίου της Δημοσιογραφίας στο Πανεπιστήμιο της Τζώρτζια. Αρχικά, τα βραβεία δίνονταν στον τομέα των ραδιοφωνικών μεταδόσεων, αλλά από το 1948 συμπεριλαμβάνονται και τηλεοπτικά βραβεία. Στα τέλη της δεκατίας του 1990, προστέθηκαν διάφορες κατηγορίες σχετικές με τον Παγκόσμιο Ιστό - ωστόσο, δεν έχουν συμπεριληφθεί μέχρι στιγμής κατηγορίες για θεατρικές παραστάσεις.
Σύστημα αξιολόγησης
Το σύστημα αξιολόγησης για τα εν λόγω βραβεία χαρακτηρίζεται ασυνήθιστα αυστηρό. Η αξιολόγηση των περίπου 1.000 αιτήσεων ξεκινά στις αρχές Φεβρουαρίου με 30 επιτροπές που αποτελούνται από ακαδημαϊκούς και φοιτητές του Πανεπιστημίου της Τζώρτζια. Κάθε επιτροπή αναλαμβάνει την αξιολόγηση μερικών εικονικών ή ακουστικών έργων και αποστέλνει τα πορίσματα της σε μια ειδική επιτροπή, η οποία αποτελείται από περίπου 17 ακαδημαϊκούς, κριτικούς και ειδικούς στον τομέα των μέσων μαζικής επικοινωνίας. Η επιτροπή αξιολογεί τις αιτήσεις σε συναντήσεις της στο Λος Άντζελες και στην Ουάσινγκτον, ενώ η τελική αξιολόγηση διεξάγεται στα τέλη Μαρτίου στις εγκαταστάσεις του Πανεπιστήμιου της Τζώρτζια. Κάθε αίτηση αξιολογείται ξεχωριστά και η αίτηση που γίνεται αποδεκτή ομόφωνα λαμβάνει το βραβείο. Δεν υπάρχει καθορισμένος αριθμός βραβευμένων αιτήσεων - το 2013, υπήρξε βράβευση 46 υποψηφιοτήτων.
Τελετές βράβευσης
Κάθε άνοιξη, οι οργανωτές του βραβείου ανακοινώνουν τους βραβευμένους για τις εργασίες που καλύπτουν το προηγούμενο έτος. Παραδοσιακά, η ανακοίνωση των νικητών γίνεται μέσω απλής ανακοίνωσης στον τύπο ή και με συνέντευξη τύπου. Τα τελευταία χρόνια, ωστόσο, οι οργανωτές προωθούν την κάλυψη των βραβείων στην τηλεόραση με σκοπό να αυξήσουν τη δημοφιλία του. Τον Απρίλιο του 2014, μέρος της εκπομπής CBS This Morning περιλάμβανε την ανακοίνωση των νικητών των βραβείων για το έτος 2013. Τον Απρίλιο του 2015, τα βραβεία προωθήθηκαν για 8 μέρες μέσω του τηλεοπτικού δικτύου ABC.
Οι επίσημες τελετές βράβευσης γίνονται παραδοσιακά στα τέλη Μαίου-αρχές Ιουνίου κατά τη διάρκεια του μεσημεριού στη Νέα Υόρκη. Το 2014, για πρώτη φορά, η τελετή βράβευσης διεξήχθη τις νυχτερινές ώρες με την παρουσίαση να γίνεται από τον Φρεντ Άρμισεν. Αρκετοί διάσημοι συμμετείχαν ως παρουσιαστές των βραβείων - μεταξύ τους οι Γουόλτερ Κρόνκαϊτ, Λέσλεϊ Σταχλ, Τζάκι Γκλίσον, Τζών Στιούαρτ, Μόρλεϊ Σάφερ, Κρέιγκ Φέργκιουσον, Λάρι Κινγκ, και Ίρα Γκλας. Από το 2014, οι τελετές βράβευσης μεταδίδονται από τον τηλεοπτικό σταθμό Πίβοτ (Pivot), το οποίο μετέδωσε την 74η τελετή βράβευσης στις 21 Ιουνίου 2015.
Αρχείο
Το αρχείο με τις φωτογραφίες που σχετίζονται με την ιστορία και τις τελετές βράβευσης των Βραβείων Πιμπάντι βρίσκεται στα βόρεια κτήρια της Πανεπιστημιούπολης του Πανεπιστημίου της Τζώρτζια..
Εξωτερικοί σύνδεσμοι
κατηγορία:Βραβεία μέσων
Νατάλιο Γουίτλι
Ο Νατάλιο Γουίτλι (Natalio Dixon Wheatley, γεννημένος στις 2 Ιουνίου 1980) είναι πολιτικός των Βρετανικών Παρθένων Νήσων που υπηρετεί επί του παρόντος ως πρωθυπουργός των Βρετανικών Παρθένων Νήσων. Είναι εγγονός του πρώην πρωθυπουργού, Γουίλαρντ Γουίτλι. Κατά καιρούς έχει εκφράσει την προτίμηση να αναφέρεται με το υιοθετημένο αφρικανικό του όνομα, Sowande Uhuru.
Σελενίτσα
Η Σελενίτσα (Selenicë) είναι δήμος στον νομό Αυλώνα, στη νοτιοδυτική Αλβανία. Ο δήμος σχηματίστηκε το 2015 με τη μεταρρύθμιση της τοπικής αυτοδιοίκησης μετά από συγχώνευση των δήμους Αρμέν, Μπρατάι, Κοτέ, Σελενίτσα, Σεβαστέρ και Βλαχινέ που έγιναν δημοτικές ενότητες. Η έδρα του δήμου βρίσκεται στην πόλη Σελενίτσα. Ο συνολικός πληθυσμός είναι 18.476 άτομα (απογραφή 2011) και η συνολική έκταση 561,24 τ.χλμ.. Ο πληθυσμός του πρώην δήμου στην απογραφή του 2011 ήταν 2.235 άτομα. Η πόλη είναι γνωστή για τα ορυχεία βιτουμίνης. Ο ποδοσφαιρικός σύλλογος είναι η ΚΣ Σελενίτσα. Στην αλβανική απογραφή του 2011, η Σελενίτσα ήταν η μόνη κοινότητα όπου ο αριθμός των ατόμων που δήλωσαν Αρμάνοι ξεπέρασε τον αριθμό των ατόμων που δήλωσαν εθνοτικοί Αλβανοί.
Νατάλιο Γουίτλι
Πολιτική σταδιοδρομία
Οι Γουίτλι είναι από μια από τις κύριες πολιτικές οικογένειες των Βρετανικών Παρθένων Νήσων.
Σελενίτσα
Παραπομπές
Κατηγορία:Πόλεις της Αλβανίας
Νατάλιο Γουίτλι
Πολιτική σταδιοδρομία
Ήταν υποψήφιος για πρώτη φορά στις γενικές εκλογές του 2011 με την Λαϊκή Πατριωτική Συμμαχία (PPA) ως υποψήφιος επικρατείας. Τερμάτισε 10ος στην ψηφοφορία με 798 ψήφους (2,3%). Στη συνέχεια έθεσε υποψηφιότητα στις γενικές εκλογές του 2015 για το Λαϊκό Κόμμα Ενδυνάμωσης (PEP), επίσης για βουλευτής Επικρατείας. Τερμάτισε 11ος στην ψηφοφορία με 470 ψήφους (1,3%). Έπειτα, συμμετείχε στις γενικές εκλογές του 2019 με το Κόμμα των Παρθένων Νήσων στην έβδομη περιφέρεια και εξελέγη αφού νίκησε τον κάτοχο της έδρας Κέντρικ Πίκερινγκ με 44,76% των ψήφων.
Διορίστηκε υπουργός Παιδείας, Πολιτισμού, Νεολαίας, Αλιευμάτων και Γεωργίας από το 2019. Ήταν υπηρεσιακός πρωθυπουργός κατά τη σύλληψη του Άντριου Φόι τον Απρίλιο του 2022 για διακίνηση ναρκωτικών και ξέπλυμα χρήματος στο Μαϊάμι των Ηνωμένων Πολιτειών. Μια εξεταστική επιτροπή για τη διαφθορά στις Βρετανικές Παρθένες Νήσους διαπίστωσε ότι υπήρχαν «τρομακτικές» αποτυχίες στη διακυβέρνηση των νησιών και «μεγάλη πιθανότητα» σοβαρής διαφθοράς, με την έρευνα να προτείνει τη μερική αναστολή του συντάγματος των νησιών και την επιβολή άμεσης βρετανικής διοίκησης των νησιών για έως και δύο χρόνια. Αντιτίθεται στην άμεση διακυβέρνηση από το Λονδίνο κατά τη διάρκεια της κρίσης. Στις 5 Μαΐου 2022 υπέβαλε πρόταση δυσπιστίας κατά της κυβέρνησής του για την απομάκρυνση του Άντριου Φόι από την πρωθυπουργία. Η πρόταση ψηφίστηκε ομόφωνα. Ο Γουίτλι ορκίστηκε πρωθυπουργός την ίδια μέρα.
Παραπομπές
Γουιτλι Νατ Γουιτλι Ν
Λουκάς Βαγιάς
Ο Λουκάς Βαγιάς, που αναφέρεται επίσης ως Λουκάς Βάγια, Λούκας Βία, Λούκα Βάγια, Λλούκα (Λούκα) Βάγια, ήταν Έλληνας ιατρός και συμμετείχε στην Ελληνική Επανάσταση του 1821. Είναι γνωστός ως προσωπικός γιατρός του Αλή Πασά, του Φαναριώτη ευγενή Αλεξάνδρου Μαυροκορδάτου και του Λόρδου Μπάιρον.
Βιογραφία
Ο Λουκάς Βαγιάς γεννήθηκε στο χωριό Λεκάλ στην περιοχή Λουντζάρι, στο τότε Πασαλίκι των Ιωαννίω, στην Οθωμανική Αυτοκρατορία, σήμερα Επαρχία Τεπελενίου, Αλβανία. Ήταν ο μικρότερος αδερφός του Θανάση Βαγιά, στρατιωτικού αρχηγού του Αλή Πασά. Είχαν δύο ακόμη αδέλφια, τον Γιάννη και τον Χριστάκη. Σύμφωνα με ορισμένες πηγές, οι ίντριγκες του Λουκά (και του Θανάση) ήταν ο κύριος μοχλός για τον Βαντζέλ Μέκσι να εγκαταλείψει την αυλή του Αλί Πασά και να διαφύγει στην Κέρκυρα.
Ο Λουκάς παντρεύτηκε την κόρη του Αθανασίου Ψαλιδά, έναν από τους κύριους εκπροσώπους του Νεοελληνικού Διαφωτισμού και μέλος του συμβουλίου του Αλή Πασά. Αναφέρεται ως εξαιρετικός γιατρός, ο οποίος σπούδασε στη Βιέννη της Αυστριακής Αυτοκρατορίας. Ο Λουκάς Βαγιάς εντάχθηκε στην Ελληνική Επανάσταση και έδωσε τεράστια συμβολή κατά την Τρίτη Πολιορκία του Μεσολογγίου. Τάφηκε στο Άργος.
Παραπομπές
Κατηγορία:Βορειοηπειρώτες Κατηγορία:Αγωνιστές του 1821 Κατηγορία:Έλληνες επαναστάτες
Ελληνιστική αστρολογία
Η ελληνιστική αστρολογία είναι παράδοση της ωροσκοπικής αστρολογίας που αναπτύχθηκε και ασκήθηκε στην ύστερη ελληνιστική περίοδο μέσα και γύρω από την περιοχή της Μεσογείου, ειδικά στην Αίγυπτο. Τα κείμενα και η τεχνική ορολογία αυτής της παράδοσης της αστρολογίας ήταν σε μεγάλο βαθμό γραμμένη στα ελληνικά (ή μερικές φορές και στα λατινικά). Η παράδοση προήλθε κάποια στιγμή γύρω στα τέλη του 2ου ή στις αρχές του 1ου αιώνα π.Χ. και στη συνέχεια ασκήθηκε μέχρι τον 6ο ή τον 7ο αιώνα μ.Χ. Αυτός ο τύπος αστρολογίας αναφέρεται συνήθως ως "ελληνιστική αστρολογία" επειδή αναπτύχθηκε στην ύστερη ελληνιστική περίοδο, αν και συνέχισε να ασκείται για αρκετούς αιώνες μετά το τέλος αυτού που οι ιστορικοί συνήθως χαρακτηρίζουν ως ελληνιστική εποχή.
Παραπομπές
Κατηγορία:Αστρολογία
Δυτική ανδαλουσιανική διάλεκτος
Χαρακτηριστικά
Οι κύριες διαφορές μεταξύ των ανδαλουσιανικών διαλέκτων μεταξύ τους και σε σχέση με τις υπόλοιπες ισπανικές διαλέκτους εντοπίζονται στο φωνολογικό επίπεδο και στο λεξιλόγιο. Στη φωνολογία, τα δυτικά ανδαλουσιανικά δεν διαθέτουν τα ανοικτά φωνηεντικά φωνήματα των ανατολικών ενώ χαρακτηρίζονται από την, περιορισμένη πάντα, παρουσία δασέων αλλοφώνων του άηχου υπερωικού /x/. Στις ακτές της Μεσογείου και του Ατλαντικού εμφανίζουν το οδοντικό αλλόφωνο [θ] του φωνήματος που προέκυψε από τη σύγχυση των μεσαιωνικών φωνημάτων /dz/, /ts/, /s/ και /z/ (θεθέο) ενώ η Σεβίλλη και η επαρχία της Κόρδοβας και η περιοχή της Αντεκέρα εμφανίζουν το οδοντικό-φατνιακό αλλόφωνο [s]. Στη γραμματική, τα δυτικά ανδαλουσιανικά χαρακτηρίζονται από τη χρήση της αντωνυμίας ustedes με το δεύτερο πρόσωπο πληθυντικού των ρημάτων (π.χ. ustedes cantáis).
Γενικότερα η ιστορική πρωτοκαθεδρία της Σεβίλλης έχει ασκήσει μια ιδιαίτερη επιρροή στη διαμόρφωση ενός περιφερειακού προτύπου που χαίρει αξιόλογου κύρους, σε αντίθεση με τις περισσότερες διαλέκτους που δεν διαθέτουν κάποιο έγκυρο πρότυπο. Εντούτοις, οι νεότεροι ομιλητές που προέρχονται από παραδοσιακές επικράτειες των δυτικών ανδαλουσιανικών όπως η Μάλαγα σταδιακά τείνουν προς την διαλεκτική ισοπέδωση, συγκλίνοντας προς τις διαλέκτους της Καστίλλης-Λα Μάντσα.
Παραπομπές
Κατηγορία:Νότιες διάλεκτοι της ισπανικής γλώσσας
Μπέριλ Μπάρλετ
Η Μπέριλ Μπάρλετ (αγγλικά: Beryl Bartlett), (1925-? ) ήταν πρωταθλήτρια της αντισφαίρισης από τη Νότια Αφρική.
Το 1951 έπαιξε στον τελικό του διπλού γυναικών του Ρολάν Γκαρός με συμπαίκτρια την Μπάρμπαρα Σκόφιλντ όπου κι έχασαν από τις Ντόρις Χαρτ και Σίρλεϊ Φράι. Την ίδια χρονιά κέρδισε το τουρνουά "plate" του Γουίμπλεντον''.
Στο Πρωτάθλημα αντισφαίρισης Ανατολικής Μεσογείου και το 1951 ήταν πρώτη στο διπλό γυναικών με συμπαίκτρια την Γκεμ Χόχιν και δεύτερη στο διπλό μεικτό με συμπαίκτη τον Φελιτσίσιμο Άμπον.
Παραπομπές
Κατηγορία:Νοτιοαφρικανές αθλήτριες της αντισφαίρισης
Πρωθυπουργός της Ινδίας
Ο Πρωθυπουργός της Ινδίας (σανσκριτικά: Bhāratīya Pradhānamantrī) είναι ο επικεφαλής της εκτελεστικής εξουσίας στην Κυβέρνηση της Ινδίας και πρώτος σύμβουλος του Προέδρου της χώρας. Ο Πρωθυπουργός είναι επικεφαλής του Συμβουλίου Υπουργών.
Μετά την ανεξαρτησία της το 1947 η Ινδία υιοθέτησε τη μορφή μιας κοινοβουλευτικής Ομοσπονδιακής Δημοκρατίας, με τον πρωθυπουργό να ασκεί τις περισσότερες εξουσίες, ενώ ο πρόεδρος είναι αρχηγός κράτους και κυρίως τελετουργικός.
Μέχρι στιγμής, οι πρωθυπουργοί της Ινδίας κατάγονται από τρία διαφορετικά πολιτικά κόμματα. Από όλους τους προηγούμενους αρχηγούς κυβερνήσεων, ο Τζαβαχαρλάλ Νεχρού ήταν ο μακροβιότερος πρωθυπουργός υπηρετώντας 17 χρόνια στο αξίωμα. Ακολουθεί η μοναδική γυναίκα πρωθυπουργός της Ινδίας, η Ίντιρα Γκάντι, της οποία η θητεία διήρκεσε 16 έτη. Η Γκάντι επανεξελέγη στις εκλογές του 1980 και δολοφονήθηκε το 1984.
Μετά τις γενικές εκλογές του 2019 επανεξελέγη πρωθυπουργός ο Ναρέντρα Μόντι με την Εθνική Δημοκρατική Συμμαχία του (NDA) να κερδίσει 354 έδρες, από τις οποίες οι 303 κερδήθηκαν από το BJP.
Δείτε επίσης
Κατηγορία:Πολιτική της Ινδίας
Θεόδωρος Μπούας - Γρίβας
Ο Θεόδωρος Μπούας Γρίβας ήταν Έλληνας αγωνιστής αρβανίτικης ή βλάχικης καταγωγής επί Τουρκοκρατίας. Ήταν αρματωλός στην περιοχή της Βόνιτσας και του Λούρου και ανήκε στην φάρα των Μπουαίων.
Το 1583, με την υποκίνηση των Βενετών που βρίσκονταν σε πόλεμο με την οθωμαντική αυτοκρατορία, ξεκίνησε εξέγερση σφάζοντας Οθωμανούς στο Ξηρόμερο και τη Βόνιτσα. Πολέμησε τους Τούρκους στον Αχελώο, αλλά πληγώθηκε βαριά και αναγκάστηκε να υποχωρήσει. Κατέφυγε στην Ιθάκη, όπου και υπέκυψε στα τραύματά του.
Πηγές
Κατηγορία:Έλληνες επαναστάτες
Περατιά Αιτωλοακαρνανίας
Η Περατιά είναι πεδινό χωριό της Στερεάς Ελλάδας και την Περιφερειακή Ενότητα Αιτωλοακαρνανίας σε υψόμετρο 20 μέτρα.
Γεωγραφικά - ιστορικά στοιχεία
Η Περατιά βρίσκεται στο βορειοδυτικό άκρο της Αιτωλοακαρνανίας, κοντά στην είσοδο της γέφυρας της Λευκάδας. Απέχει 25,5 χλμ. ΝΔ. της Βόνιτσας και 7 χλμ. από την πόλη της Λευκάδας. Βόρεια του χωριού βρίσκεται ο οικισμός Αγία Βαρβάρα που παλιότερα ονομαζόταν ως Πάνω Χαχαλάς.
αριστερά|μικρογραφία|Το Κάστρο της Βόνιτσας Πάνω σε χαρακτηριστικό βράχο στη στροφή του δρόμου για τη Λευκάδα, το "Κάστρο του Γρίβα ή "Φρούριο του Τεκέ". Το έκτισε ο Αλή Πασάς στις αρχές του 19ου αιώνα στη θέση «Τεκές», για να καταλάβει το Κάστρο της Αγίας Μαύρας, αλλά μετά την κατάληψη των Επτανήσων από τους Γάλλους, δόθηκε στην οικογένεια των Γριβαίων.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ακτίου - Βόνιτσας
Μύλοι Αργολίδας
Οι Μύλοι είναι χωριό στο νοτιοδυτικό τμήμα της Αργολίδας. Βρίσκεται στη βορειοδυτική ακτή του Αργολικού κόλπου. Οι Μύλοι ήταν έδρα του πρώην Δήμου Λέρνας. Βρίσκονται 4 χλμ νοτιοδυτικά της Νέας Κίου, 9 χλμ. νότια του Άργους και 8 χλμ. δυτικά του Ναυπλίου. Μέσα από το χωριό περνάει η Εθνική Οδός Άργους-Τριπόλεως. Είχε σιδηροδρομικό σταθμό στη γραμμή Κόρινθος-Καλαμάτα, αλλά η εξυπηρέτηση επιβατών στη γραμμή αυτή σταμάτησε το 2010.
Ο οικισμός της εποχής του Χαλκού της Λέρνης βρίσκεται κοντά στους Μύλους. Εκεί είχε δημιουργήσει στρατόπεδο ο Θεόδωρος Κολοκοτρώνης κατά την αντιμετώπιση του Δράμαλη το καλοκαίρι του 1822. Στις 13 Ιουνίου 1825 o Δημήτριος Υψηλάντης μαζί με τους Μακρυγιάννη και Κ.Μαυρομιχάλη και τετρακόσιους ογδόντα άντρες απέκρουσε τις δυνάμεις του Ιμπραήμ Πασά που εκστράτευε κατά του Ναυπλίου. Σήμερα το χωριό έχει 610 κατοίκους (απογραφή 2011).
Πληθυσμός
Απο το 1879 μέχρι και το 2001 οι Μύλοι είχαν σημαντική πληθυσμιακή αύξηση. Το 2011 ωστόσο κατέγραψαν αρνητική μεταβολή πληθυσμού.
Παραπομπές
Κατηγορία:Χωριά του νομού Αργολίδας Κατηγορία:Δήμος Άργους - Μυκηνών
City of Stars
Το City of Stars είναι ένα τραγούδι που ερμήνευσαν οι Ράιαν Γκόσλινγκ και Έμα Στόουν, για την ταινία La La Land (2016). Η μουσική γράφτηκε από τον Τζάστιν Χάρβιτζ και οι στίχοι από τους Μπεντζ Πάσεκ και Τζάστιν Πολ. Το κομμάτι σημείωσε πολύ καλή παρουσία στα charts: στα νοτιοκορεάτικα Gaon έφτασε στο νούμερο 2, στα ελληνικά Digital Songs έφτασε στο νούμερο 3, και στα ουγγρικά στο νούμερο 8. Στα αμερικανικά Bubbling Under Hot 100 Singles έφτασε στο νούμερο 13.
Πέρα από την καλή παρουσία του τραγουδιού στα charts παγκοσμίως, έλαβε πολλές τιμητικές διακρίσεις. Το 2017 έλαβε τη Χρυσή Σφαίρα Καλύτερου Πρωτότυπου Τραγουδιού. Λίγες ημέρες αργότερα έλαβε και το Όσκαρ Καλύτερου Πρωτότυπου Τραγουδιού. Εκτός από αυτές τις διακρίσεις, βραβεύθηκε και με το Critics' Choice Movie Award for Best Song, το Satellite Award for Best Original Song, μεταξύ άλλων.
Εξωτερικοί σύνδεσμοι
Κατηγορία:Τραγούδια του 2016 Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού Κατηγορία:Τραγούδια γραμμένα για ταινίες
Σκωτική παρτίδα
Η Σκωτική παρτίδα (Scotch Game) είναι άνοιγμα στο σκάκι το οποίο χαρακτηρίζεται από τις κινήσεις (σε αλγεβρική σκακιστική γραφή)
Εξωτερικοί σύνδεσμοι
Αγγλόφωνα βικιβιβλία: Chess Opening Theory: Scotch Game
Κατηγορία:Σκακιστικά ανοίγματα
Οδηγία για την μεταγραφή γεωγραφικών ονομάτων της Λευκορωσίας με γράμματα του λατινικού αλφαβήτου
μικρογραφία|300x300εσ|Πινακίδα στο Μινσκ με βάση την οδηγία για την μεταγραφή Η Οδηγία για τη μεταγραφή γεωγραφικών ονομάτων της Λευκορωσίας με γράμματα του Λατινικού αλφαβήτου είναι το επίσημο πρότυπο εκλατινισμού για τα γεωγραφικά ονόματα της Λευκορωσίας.
Κατάσταση
Η οδηγία εγκρίθηκε με διάταγμα της Κρατικής Επιτροπής της Λευκορωσίας για τους Χωροταξικούς Πόρους, τη Γεωδαισία και την Χαρτογραφία (2000-11-23). Το επίσημο όνομα του εγγράφου είναι: «Инструкция по транслитерации географических названий Республики Беларусь буквами латинского алфавита». Το έγγραφο είχε δημοσιευθεί στο εθνικό μητρώο των δικαστικών πράξεων της Δημοκρατίας της Λευκορωσίας (τεύχος αρ. 3, 2001-01-11).
Αναφέρθηκε στον τύπο ότι από τον Οκτώβριο του 2006 συνιστάται αυτή η οδηγία για χρήση από την ομάδα εργασίας για τα συστήματα εκλατινοποίησης της Ομάδας Εμπειρογνωμόνων των Ηνωμένων Εθνών για τα γεωγραφικά ονόματα. Η τελική απόφαση του ΟΗΕ σχεδιαζόταν για μια διάσκεψη του 2007.
Το σύστημα τροποποιήθηκε και πάλι στις 11 Ιουνίου 2007, κυρίως προκειμένου να συμμορφωθεί με τις συστάσεις της Ομάδας Εργασίας στα Συστήματα Εκλατινισμού του ΟΗΕ, που συμβουλεύουν στην αποφυγή της χρήσης δίγραφων αν είναι δυνατόν, και υιοθετήθηκε από τον ΟΗΕ στην έκδοση 3.0 της έκθεσής τους, στις 17 Μαρτίου 2008. Η τροποποίηση του 2007 έφερε το πρότυπο μεταγραφής όσο το δυνατόν πλησιέστερα σε σχέση με το προς το παρόν ανεπίσημο λατινικό αλφάβητο της Λευκορωσίας.
Τον Φεβρουάριο του 2013 το σύστημα προτάθηκε για χρήση ως το διεθνές σύστημα για τον εκλατινισμό των γεωγραφικών ονομάτων της Λευκορωσίας.
Η οδηγία αντικαθιστά τους προηγούμενους ισοδύναμους κανονισμούς και καθορίζει τους κανόνες για την απόδοση των γεωγραφικών ονομάτων της Λευκορωσίας που είναι υποχρεωτικά στο έδαφος της Δημοκρατίας της Λευκορωσίας κατά την παραγωγή των χαρτογραφικών και άλλων (ισοδύναμων;) προϊόντων που προορίζονται για διεθνή χρήση.
Κανόνες εκλατινισμού
Χρησιμοποιούνται δύο διακριτικά: Σημειώσεις:
Η αρχική έκδοση του 2000 διέφερε από τα παραπάνω: ў = ú, ь = ’ (απόστροφος; e.g., дзь = dz’, зь = z’, ль = l’, нь = n’, сь = s’, ць = c’).
Παραπομπές
Κατηγορία:Γλώσσες της Λευκορωσίας
Βογιατζής
Το επώνυμο Βογιατζής πιθανόν αναφέρεται στους:
Κατηγορία:Ελληνικά επώνυμα
Βαντζέλ Μέκσι
Ο 'Ευάγγελος Μέξης (1770–1821) ήταν Έλληνας γιατρός, συγγραφέας και μεταφραστής. Προσωπικός γιατρός του Αλή Πασά, Αλβανού κυβερνήτη του 19ου αιώνα του Πασαλικιού των Ιωαννίνων, ο Μέξης εργάστηκε για την πρώτη μετάφραση της Καινής Διαθήκης στα Αλβανικά με τη βοήθεια και χορηγία της Βρετανικής και Ξένης Βιβλικής Εταιρείας (BFBS). Ο Μέξης δεν έζησε για να δει τη δημοσίευση του έργου του, η οποία εποπτεύτηκε από τον Γρηγόριο Δ' της Αθήνας. Ως μέλος της Φιλικής Εταιρείας, μίας μυστικής οργάνωσης με σκοπό την ίδρυση ενός ανεξάρτητου ελληνικού κράτους, ο Μέξης ένωσε τους Έλληνες στην πολιορκία της Τριπολίτσας κατά τον πόλεμο της ανεξαρτησίας τους ενάντια στην Οθωμανική Αυτοκρατορία και πέθανε λίγο αργότερα. Εκτός από την αξία του για τους Αλβανούς χριστιανούς, οι οποίοι θα μπορούσαν για πρώτη φορά να διαβάσουν τα Ευαγγέλια στη δική τους γλώσσα, το έργο του Μέξη προχώρησε τη μελέτη των γραπτών αλβανικών και ειδικότερα επηρέασε το έργο γλωσσολόγων και φιλολόγων του 19ου αιώνα, όπως ο Γιόζεφ Ρίτερ φον Ξυλάντερ, Αυγούστος Σλάιχερ και Γιόχαν Γκέοργκ φον Χαν. Οι σπουδές τους για την αλβανική γλώσσα επηρεάστηκαν σημαντικά από τη μετάφραση της Βίβλου του Μέξη.
Φιλολογική δραστηριότητα
Αφού έχασε την εύνοια του Αλή Πασά, για άγνωστους λόγους, ο Μέξης έφυγε από την αυλή του το 1810 για να ταξιδέψει στην Ευρώπη. Κατά τη διάρκεια μίας σύντομης διαμονής στη Βενετία άρχισε να ενδιαφέρεται για το αλβανικό αλφάβητο και τη γραμματική. Δημοσίευσε δύο μεταφράσεις στα Αλβανικά το 1814 και οι δύο τώρα χαμένες, μία εκ των οποίων ήταν θρησκευτικό έργο του Αββά Κλωντ Φλερύ (1640-1723).
Ο Μέξης έγραψε επίσης μία γραμματική της αλβανικής γλώσσας στα Αλβανικά Έχει επίσης χαθεί, αλλά αναφέρεται σε πολλές επιστολές που αναφέρουν το έργο του Μέξη ως Αλβανού φιλόλογου που γράφτηκαν από τον Ρόμπερτ Πίνκερτον στους ανωτέρους του στη Βρετανική και Ξένη Βιβλική Εταιρεία (BFBS), ο οποίος στη συνέχεια χρηματοδότησε τη μετάφραση της Καινής Διαθήκης στα Αλβανικά. Το έργο πρέπει να έχει γραφτεί πριν από το 1819 και μπορεί να είναι είτε η πρώτη αλβανική γραμματική είτε η δεύτερη, μετά από αυτή του Ιωάννη Ευστράτιο Βυθκουκιάρη, δεν είναι γνωστό ποια δημοσιεύθηκε πρώτη.
Σε αυτήν την περίοδο ο Μέξης δημιούργησε επίσης ένα νέο αλβανικό αλφάβητο, εξορθολογίζοντας και ενοποιώντας τα πολλά διαφορετικά προϋπάρχοντα αλφάβητα, χρησιμοποιώντας ένα συνδυασμό ελληνικών και λατινικών χαρακτήρων. Χρησιμοποιώντας το νέο του αλφάβητο, έγραψε ένα βιβλίο με τίτλο Ορθογραφία της Αλβανικής γλώσσας, (Drejtshkrimi i gjuhës shqipe).
Μετάφραση της Καινής Διαθήκης
Ο Πίνκερτον, ο οποίος το 1816 ήταν εκπρόσωπος του BFBS στη Μόσχα, είχε συναντηθεί εκείνο το έτος με μία κοινότητα Αλβανών στη Βιέννη, τότε πρωτεύουσα της αυστριακής αυτοκρατορίας. Τον διαβεβαίωσαν ότι ήταν δυνατή η μετάφραση της Καινής Διαθήκης στα Αλβανικά. Σε μία επιστολή προς τους προϊσταμένους του στο BFBS, με ημερομηνία 28 Αυγούστου 1816, ο Πίνκερτον έγραψε ότι το αλβανικό έθνος κατείχε ένα μεγάλο μέρος της αρχαίας Ιλλυρίας, ότι μιλούσαν μία γλώσσα εντελώς διαφορετική από τη σλαβική, την τουρκική, την ελληνική ή τη λατινική, και ότι για τους Αλβανούς Ορθόδοξους η λειτουργία απαγγελόταν στα ελληνικά, μία γλώσσα που οι πιστοί και ακόμη και μερικοί από τους ιερείς δεν κατάλαβαν. Σύμφωνα με τον Πίνκερτον, η μετάφραση θα μπορούσε να γίνει από έναν ή περισσότερους Αλβανούς από τα νησιά του Ιονίου υπό την επίβλεψη ενός Αλβανού επισκόπου.